ΚΑΝΟΝΙΣΜΟΣ (ΕΚ) αριθ. 2745/94 ΤΗΣ ΕΠΙΤΡΟΠΗΣ της 10ης Νοεμβρίου 1994 για τροποποίηση του κανονισμού (ΕΟΚ) αριθ. 1866/90 περί ρυθμίσεων σχετικά με τη χρησιμοποίηση του Ecu στην εκτέλεση του προϋπολογισμού των διαρθρωτικών ταμείων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 4253/88 του Συμβουλίου της 19ης Δεκεμβρίου 1988 σχετικά με τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους, και με τις παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών οργάνων (1), όπως τροποποιήθηκε από τον κανονισμό (ΕΟΚ) αριθ. 2082/93 (2), και ιδίως το άρθρο 22,

Εκτιμώντας:

ότι, στο άρθρο 31 του κανονισμού (ΕΟΚ) αριθ. 2328/91 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 2631/94 της Επιτροπής (4), προβλέπεται η κατάρτιση πολυετών προβλέψεων δαπανών για ορισμένα μέτρα που υπάγονται στο διαρθρωτικό στόχο αριθ. 5α)-

ότι είναι σκόπιμο να αναθεωρηθούν οι διατάξεις του κανονισμού (ΕΟΚ) αριθ. 1866/90 της Επιτροπής (5), όπως τροποποιήθηκε από τον κανονισμό (ΕΚ) αριθ. 402/94 (6), προκειμένου να προβλεφθεί ότι, όσον αφορά την κοινοτική συνδρομή που έχει καθοριστεί για το σύνολο της περιόδου στις αποφάσεις σχετικά με τις προβλέψεις δαπανών υπέρ ενεργειών που αφορούν τους κανονισμούς που αναφέρονται στο άρθρο 31 παράγραφος 1 του κανονισμού (ΕΟΚ) αριθ. 2328/91, τα ποσά και η ετήσια κατανομή τους καθορίζονται σε Ecu με την τιμή για το έτος καθεμίας από τις αποφάσεις αυτές και υπόκεινται την αυτόματη προσαρμογή που χρησιμοποιείται για τα διαρθρωτικά ταμεία-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γεωργικών διαρθρώσεων και αγροτικής ανάπτυξης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 2 του κανονισμού (ΕΟΚ) αριθ. 1866/90 αντικαθίσταται από το ακόλουθο κείμενο:

"Άρθρο 2

Κατάρτιση των κοινοτικών πλαισίων στήριξης, του ενιαίου εγγράφου προγραμματισμού, των προτάσεων κοινοτικών πρωτοβουλιών καθώς και των κοινοτικών διαρθρωτικών παρεμβάσεων υπέρ ενεργειών που προβλέπονται στο άρθρο 31 παράγραφος 1 του κανονισμού (ΕΟΚ) αριθ. 2328/91

Τα σχέδια χρηματοδότησης των κοινοτικών πλαισίων στήριξης και του ενιαίου εγγράφου προγραμματισμού καταρτίζονται σε Ecu και δεν υπόκεινται σε αυτόματη αναπροσαρμογή, με την επιφύλαξη του δευτέρου εδαφίου.

Στις αποφάσεις της Επιτροπής με τις οποίες εγκρίνονται:

- τα κοινοτικά πλαίσια στήριξης,

- το ενιαίο έγγραφο προγραμματισμού,

- οι προβλέψεις δαπανών υπέρ ενεργειών που υπάγονται στους κανονισμούς που αναφέρονται στο άρθρο 31 παράγραφος 1 του κανονισμού (ΕΟΚ) αριθ. 2328/91,

καθώς και στις αποφάσεις με τις οποίες προτείνονται στα κράτη μέλη κοινοτικές πρωτοβουλίες, τα ποσά της κοινοτικής συνδρομής που αποφασίζονται για το σύνολο της περιόδου και η ετήσια κατανομή τους καθορίζονται σε Ecu, με την τιμή για το έτος κάθε απόφασης και αποτελούν αντικείμενο αυτόματης αναπροσαρμογής."

Άρθρο 2

O παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Νοεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 374 της 31. 12. 1988, σ. 1.

(2) ΕΕ αριθ. L 193 της 31. 7. 1993, σ. 20.

(3) ΕΕ αριθ. L 218 της 6. 8. 1991, σ. 1.

(4) ΕΕ αριθ. L 280 της 29. 10. 1994, σ. 41.

(5) ΕΕ αριθ. L 170 της 3. 7. 1990, σ. 36.

(6) ΕΕ αριθ. L 54 της 25. 2. 1994, σ. 9.